Document ID: /fineweb-2-swissfilter-quality_10-filterrobots/filtered/02681.jsonl.gz/4

Stimaţi participanţi la Concursul literar RO-CHance, ediţia 2004
În primul rând doresc, cu mare întârziere să vă mulţumesc încă o dată pentru participarea la acţiunea noastră 2004, să vă explic puţin cadrul în care ne-am mişcat şi care ne-a creat problemele de logistică şi mai ales sistarea activităţilor timp de jumătate de an.
RO-CHance este o organizaţie non-profit care funcţionează în regim de auto-gestiune, adică banii care sunt încasaţi din diverse activăţi cu despre şi pentru România în Elveţia sunt investiţi în continuare, în alte activităţi cu pentru şi despre România, fără a putea dispune de o finanţarea permanentă a proiectelor din alte resurse decât cursurile şcolii noastre de limbă , a manifestărilor culturale şi artistice pe care le organizăm.
Pentru concursul de literatură la care aţi participat şi care este o parte dintr-un proiect mai amplu al creării unui material de învăţarea limbii române de către străini, ne-am bazat pe colaborarea cu câţiva parteneri elveţieni şi români, care în final nu s-a putut realiza... încă... (în naivitatea noastră mai avem speranţe că oamenii se ţin de cuvânt). Un alt motiv a fost abandonul secretariatului nostru literar din România de anul trecut şi imposibilitatea de a pune un altul pe picioare până în luna decembrie 2004
(imposibilitate care a fost generată şi de accidentul suferit de mine in luna iulie care m-a blocat la pat timp de două luni de zile...). Cel mai frumos a fost când toate datele de la voi... s-au şters de pe server din motive tehnologice necunoscute de mine, dar care prin munca benevolă a unor colaboratori din România s-au regăsit , spre bucuria noastră a tuturor ! Vă trimit alăturat condiţiile 2005, pentru a fi la curent cu acţiunile noastre. Ne-am bucura dacă aţi publica în Instituţiile dumneavoastră afişul pentru concurs.
Ce se va întâmplă acum ?
- Secretariatul literar este operaţional, în mişcare deja de o lună de zile.
- Juriul este (re)constituit şi lucrează
- Premiile se vor acorda în comun pentru anul 2004- 2005
- Persoana de contact va fi d-na R. Moţăţeanu, tel. 0256/ 44 37 69, e-mail şi toată corespondenţa, informaţiile se vor schimba prin domnia sa, ea vă va scrie şi datele în timp
- Pentru cei ce au trimis materiale pe 2004, ele se iau în considerare, se pot trimite şi materiale noi pentru 2005
- Modificări ale concursului pe 2005 :
Concursul se va numi Concursul literar Mihai Gafencu © pentru predarea românei în străinătate. Concursul va avea două secţiuni. Participanţii pot trimite materiale pentru ambele secţuni. Secţiune de exerciţii pentru învăţarea limbii române şi secţiune de repovestire. Se vor premia materialele şi persoanele.
Secţiunea de exerciţii: se vor crea exerciţii pentru învăţarea structurilor gramaticale şi de expresie a limbii române, având în vedere publicul ţintă: străini care doresc să înveţe limba română altfel decât dintr-o perspectivă academică. Se va da prioritate unei achiziţii progresive a structurilor de limbă, în cadrul aceluiaşi exerciţiu plecându-se de la un nivel minim, până la nivel de competenţe maxime şi performanţă. Exerciţiile de comunicare nu vor exclude şi aspecte structurale pentru fixarea modelului. Se va indica în titlul exerciţiului structura gramaticală care se va lucra. Maximum 15 exerciţii pe structură, minimum 3, prin structură înţelegând părţile de vorbire şi de propoziţie ale limbii române. O atenţie deosebită se va acorda locuţiunilor adverbiale, prepoziţionale şi adverbiale. Minimum 5 structuri, maximum 10 structuri - sintactice şi morfologice reunite. Exerciţiile vor fi trimise elcetronic, scrise la 2 rânduri şi jumătate, în attachement .doc pe e-mail până pe data de 1 mai 2005. Toate persoanele vor primi confirmarea de deschidere a ataşamentului din partea secretariatului literar cu care vor putea duce o corespondenţă.
Secţiunea de repovestire sau de creaţie: se vor repovesti, transcrie într-o limbă română de bază ( fără regionalisme, arhaisme sau neologisme complicate), păstrând cerinţele de stilistică ale unei exprimări exemplare, texte din literatura clasică românească, din literatura contemporană românească, din creaţia proprie sau traduceri.
Textele nu vor fi mai lungi de 300 de rânduri, scrise la un interval de 2 rânduri şi jumătate. Textele se vor trimite elctronic, prin attachement .doc pe e-mail, până la data de 1 mai 2005. Toate persoanele vor primi confirmarea de deschidere a ataşamentului din partea secretariatului literar cu care vor putea duce o corespondenţă.
Persoanele care doresc să creeze exerciţii de vocabular pe baza textelor scrise sau repovestite de ele vor participa la ambele secţiuni.
Premii :
Premiul I, 200 € plus o călătorie de stagiu de predare sau creaţie de două săptămâni în Elveţia. Publicarea în exclusivitate a materialului în Compendiul de exercitii şi texte literare RO-CHance. Drepturi de autor sau co-autor.
Premiul II, 150 €. Publicarea în exclusivitate a materialului în Compendiul de exerciţii şi texte literare RO-CHance. Drepturi de autor şi co-autor.
Premiul III, 100 €. Publicarea în exclusivitate a materialului în Compendiul de exerciţii şi texte literare RO-CHance. Drepturi de autor şi co-autor.
Menţiuni: Bonuri de carte. Publicarea parţială a materialului în Compendiul de exerciţii şi texte literare. Semnalarea autorului în compendiu. Plata exerciţiilor publicate.
Textele şi exerciţiile primite nu se returnează. Ele rămân în arhivele RO-CHance. Orice utilizare ulterioară a exerciţiilor din parte RO-CHance va implica informarea autorului şi plata exerciţiilor. Autorul renunţă la publicarea acestui material în alte scopuri şi condiţii. Instanţa juridică de apel, Berna, Elveţia (conform chartei internaţionale ale Organizaţei mondiale pentru proprietatea intelectuală).
Cu mulţumiri,
Cora Saurer Dragos
RO-CHance, Berna, Elveţia